laion/Wikipedia-Exotic huggingface dataset:
11 მაისი

11 მაისი — გრიგორიანული კალენდრის 131-ე დღე (ნაკიან წლებში - 132-ე დღე). წლის ბოლომდე დარჩენილია 234 დღე. 330 : კონსტანტინოპოლი რომის იმპერიის დედაქალაქად გამოცხადდა. 1310 : საფრანგეთში 54 ტამპლიერი რაინდი კოცონზე დაწვეს ერეტიკოსობისთვის. 1502 : ქრისტეფორე კოლუმბი მის მეოთხე და საბოლოო მოგზაურობას იწყებს ვესტ-ინდოეთში. 1858 : მინესოტა აშშ-ის 32-ე შტატი გახდა. 1867 : ლუქსემბურგი დამოუკიდებელი ხდება. 1918 : ჩრდილოეთ კავკასიის მთიელთა რესპუბლიკა შეიქმნა. 1924 : გოტლიბ დაიმლერისა და კარლ ბენცის კომპანიების შერწყმით მერსედეს-ბენცი შეიქმნა. 1926 : დაიწყო რუალ ამუნდსენის პირველი ტრანსარქტიკული გადაფრენა დირიჟაბლით „ნორვეგია“ მარშრუტზე შპიცბერგენი-ჩრდილოეთი პოლუსი-ალასკა. 1939 : მდინარე ხალხინ-გოლზე საბჭოთა და იაპონურ-მონღოლური ჯარების კონფლიქტი დაიწყო. 1949 : სიამი ოფიციალურად ხდება ტაილანდი. 1949 : ისრაელი გაეროს წევრი ხდება. 1960 : პირველი კონტრაცეპტივი-აბი გამოვიდა. 1967 : საბერძნეთის სამხედრო ხუნტამ ათენში ანდრეას პაპანდრეუ დააპატიმრა. 1995 : ნიუ-იორკში 170 ქვეყანა შეთანხმდა უპირობოდ და უსასრულოდ გააგრძელონ ბირთვული გაუვრცელებლობის ხელშეკრულება. 1998 : ინდოეთმა პოხრანში სამი მიწისქვეშა ბირთვული გამოცდა ჩაატარა. 2009 : პანევროპულ ლატარეაში EuroMillions ესპანელმა ქალბატონმა €126 მილიონი მოიგო — უდიდესი თანხა, რომელიც ერთ ადამიანს მოუგია ევროპის ისტორიაში. ნასამ კოსმოსური შატლი ატლანტისი გაუშვა, მეხუთე და ბოლო დამხმარე მისია კოსმოსური ტელესკოპი ჰაბლისთვის. 2010 : საპარლამენტო არჩევნებში ნაწილობრივი გამარჯვების შედეგად, დეივიდ კამერონი კონსერვატიული პარტიიდან, გაერთიანებული სამეფოს პრემიერ-მინისტრი გახდა, კოალიციაში ვიცე-პრემიერ ნიკ კლეგთან ერთად, ლიბერალ-დემოკრატებიდან. ვისვანათან ანანდიმ ჭადრაკში 12-პარტიან მატჩში ვესელინ ტოპალოვი დაამარცხა და მსოფლიო ჩემპიონის ტიტული შეინარჩუნა. 483: იუსტინიანე I — ბიზანტის იმპერატორი. 1904 : დალი, სალვადორ — ესპანელი მხატვარი. 1918 : ფეინმანი, რიჩარდ — ამერიკელი ფიზიკოსი 1928 : ფერერი, მარკო — იტალიელი რეჟისორი და სცენარისტი. 1937 : შენგელაია, გიორგი — ქართველი კინორეჟისორი 1984 : ანდრეს ინიესტა — ესპანელი ფეხბურთელი 1963 : ბერიძე, ვუკოლ — ქართველი ენათმეცნიერი 1976 : აალტო, ალვარ — ფინელი არქიტექტორი. 1978 : მორო, ალდო — იტალიელი პოლიტიკოსი. 1981 : მარლი, ბობ — იამაიკელი მუსიკოსი. მართლმადიდებელი ეკლესია აღნიშნავს შემდეგი წმინდანების ხსენების დღეს: იასონი და სოსიპატრე, კერკირა ქალწული და სხვანი, მოწამენი: სატორნიოს, იაკისხოლე, ფავსტიანე, იანუარი, მარსალი, ევფრასია, მამია, ზენონი, ევსევი, ნეონ და ვიტალი მოწამენი: დადა, მაქსიმე და კვინტილიანე სხვა თვეები
ევროპის ერთა თასის მეორე დივიზიონი 2012-2014

ევროპის ერთა თასი ევროპის ერთა თასის პირველი დივიზიონი 2012-2014 ევროპის ერთა თასის მესამე დივიზიონი 2012-2014 ევროპის ერთა თასი დაარქივებული 2012-08-23 საიტზე Wayback Machine.
დრევლიანები

დრევლიანები — აღმოსავლეთ სლავთა ტომობრივი გაერთიანება VI-X საუკუნეებში. ეჭირა მარჯვენა ნაპირის უკრაინის ტერიტორია მდინარეების ტეტერევის, უჟის, უბორტის, სტვიგის აუზებში. დრევლიანებს აღმოსავლეთით ესაზღვრებოდა პოლიანთა, დასავლეთით ვოლინელებისა და ბუგელების, ჩრდილოეთით - დრეგოვიჩების ქვეყანა. არქეოლოგიური ძეგლებიდან გვხვდება მრავალი მიწათმოქმედ ტომთა ნამოსახლარი, სამარხი და გორასამარხი, ნაქალაქარი და სხვ. მთავარი ქალაქი იყო ისკოროსტენი მდინარე უჟზე. ახ. წ. I ათასწლეულის ბოლოს განვითარებული იყო სოფლის მეურნეობა, ხელოსნობა. მატიანის მიხედვით, დრევლიანებს საკუთარი სამთავრო ჰქონიათ. 883 წელს კიევის მთავარმა ოლეგმა დრევლიანები დახარკა. 907 წელს დრევლიანები კიევის ჯართან ერთად ლაშქრობდნენ ბიზანტიის წინააღმდეგ. 945 წელს დრევლიანებმა მოკლეს კიევის მთავარი იგორი, რომლის ქვრივი ოლგა სასტიკად გაუსწორდა დრევლიანებს, გაანადგურა წარჩინებულები და ცეცხლს მისცა მათი ქალაქები. დრევლიანების მიწა კიევის სუფლისწულო გახდა (ცენტრი ქალაქი ვრუჩი). ქართული საბჭოთა ენციკლოპედია, ტ. 3, თბ., 1978. — გვ. 634. Происхождение племени древлян Карта расселения народов Европы в IX веке.УНПК Орловский Государственный Технический Университет დაარქივებული 2012-11-30 საიტზე Wayback Machine.
დრეგოვიჩები

დრეგოვიჩები — აღმოსავლეთ სლავთა ტომობრივი გაერთიანება სახლობდნენ მდინარე პრიპიატის აუზში და ჩრდილოეთით. საზღვრები ზუსტად დადგენილი არ არის, არც მატიანეს შემოუნახავს ცნობები დრეგოვიჩების შესახებ. ცნობილია მხოლოდ რომ ჰქონდათ თავისი სამთავრო, რომლის მთავარი ქალაქი ტუროვო პრიპიატის ნაპირას მდებარეობდა. X საუკუნეში დრეგოვიჩების მიწა კიევის რუსეთის შემადგენლობაში შევიდა და ტუროვოს სამთავროს ძირითადი ტერიტორია გახდა, ხოლო დრეგოვიჩების მიწა-წყლის ჩრდილო-დასავლეთი მხარე პოლოცკის სამთავროში მოექცა. ქართული საბჭოთა ენციკლოპედია, ტ. 3, თბ., 1978. — გვ. 634. Карта расселения народов Европы в IX веке დაარქივებული 2012-11-30 საიტზე Wayback Machine.
გორასამარხი

გორასამარხი, ყორღანი — არქეოლოგიური ძეგლების კატეგორია, მიწაყრილი ან ქვაყრილი სამარხის თავზე. გორასამარხი ჩვეულებრივ ნახევარსფერულია, უფრო იშვიათდ, ოვალურ-, კვადრატულ-, ან მოგრძოფუძიანი. ზოგი გორასამარხი პატარაა (სიმაღლე 30 სმ, ფუძის დიაეტრი 3 მ), ზოგი ძალიან დიდი (სიმაღლე 20 მ, ფუძის დიამეტტრი 100 მ-ზე მეტი). თრიალეთის ზოგიერთი გორასამარხის ფართობი 300 მ² აღემატებოდა. გორასამარხის ფუძეს ხშირად ქვების წრიული წყობა ან თხრილი შემოუყვება. მიწაყრილით ან ქვაყრილით დაფარულია სამარხთა სხვადასხვა სახეობა: აკლდამები, დოლმენები, კატაკომბები, ქვით ან ძელით ამოშენებული დასაკრძალავი დარბაზები, ორმოსამარხები და სხვ. გამოირჩევა დრომოსიანი და უდრომოსო გორასამარხები. ჩვეულებრივ გორასამარხი ერთი პიროვნებისათვის იყო განკუთვნილი, მაგრამ ზოგჯერ წარჩინებულთა სამარხში კრძალავდნენ მის მეუღლეს, მონებს და მოახლეებს. ინვენტარის სიმდიდრით გამოირჩევა ტომთა ბელადებისა და მეფეთა გორასამარხები (სკვითური გორასამარხები ჩრდილოეთ შავიზღვისპირეთში, ფრიგიის მეფეთა სამარხები გორდიონში და სხვ.) ზოგი გორასამარხი გვარის რიგითი წევრების სამარხებსაც ფარავს (გრძელი ყორღანები რუსეთში, ტყვიავისა და ქორეთის გორასამარხები საქართველოში). გორასამარხებში თითქმის ყოველთვის გვხვდება აღაპის ნაშთები; ხშირია დაკლული საქონლის ჩატანების შემთხვევებიც. ზოგჯერ მთავარი მიცვალებულის და მის თანმხლებთა სამარხების გარდა გორასამარხის ყრილში გვხვდება გვიანდელი ე. წ. ჩაშვებული სამარხები. ადრინდელ ხანაში გორასამარხები ჩვეულებრივ ჯგუფებად იყო განლაგებული, მაგრამ ზოგი გორასამარხი განმარტოებით იდგა. გვიანდელ ხანაში გვხვდება გორასამარხების ძალიან დიდი ჯგუფები. მაგ. სმოლენსკთან (რუსეთი), ზასლავლში (ბელარუსი). გორასამარხები გავრცელებულია თითქმის მთელ მსოფლიოში. კასპიისა და შავიზღვისპირეთის ველებზე და ჩრდილოეთ კავკასიაში აღმოჩენილია გვიანდელი ნეოლითისა და ენეოლითის ხანის (ძვ. წ. IV-III ათასწლეული) გორასამარხები, მაგრამ ყველაზე მეტად გორასამარხი დამახასიათებელია ბრინჯაოსა და ადრინდელი რკინის ხანისათვის. აღმოსავლეთ და ჩრდილოეთ ევროპასა და ცენტრალურ აზიაში გორასამარხები გვიანდელ შუა საუკუნეებამდე იყო გავრცელებული. საქართველოში გორასამარხები გვიანდელი ენეოლითისა და ადრინდელი ბრინჯაოს ხანისაა, მაგრამ განსაკუთრებით ცნობილია შუა ბრინჯაოს ხანის (ძვ. წ. II ათასწლეულის II ნახევრის) გორასამარხები (თრიალეთში, მესხეთ-ჯავახეთშა და კახეთში). მათში ნაპოვნია პოლიქრომული ოქრომჭედლობის და მაღალმხატვრული კერამიკის უბადლო ნიმუშები (ოქროს და ვერცხლის თასები, ოქროს ყელსაბამები და შტანდარტები, მოხატული კერამიკა, სპილენძის ჭურჭელი და სხვ.) გაითხარა ქვით ნაგები დიდი დასაკრძალავი დარბაზები, ძელსამარხები, მუხის დიდი მორებით ნაგები „სახლი საკრძალავი“ (ბედენში). საქართველოში შესწავლილია გვიანდელი ბრინჯაოს ხანის მდიდრული გორასამარხიც (დიდ დიღომში, კახეთში). დაკრძალვის ეს წესი ანტიკურ ხანამდე შემორჩა. ყორღანი ორმოსამარხების კულტურა მაიკოპის კულტურა მტკვარ-არაქსის კულტურა აფაქიძე ა., ქართული საბჭოთა ენციკლოპედია, ტ. 3, თბ., 1978. — გვ. 221. აფაქიძე ა., ენციკლოპედია „საქართველო“, ტ. 2, თბ., 2012. — გვ. 99.
მირეი ბალესტრაზი

მირეი ბალესტრაზი (ფრანგ. Mireille Balestrazzi; დ. 2 სექტემბერი, 1954) — ფრანგი სახელმწიფო მოღვაწე, ინტერპოლის პრეზიდენტი 2012 წლის 8 ნოემბრიდან 2016 წლამდე, პირველი ქალი აღნიშნულ თანამდებობაზე. ბალესტრაზი პოლიციის კომისარი 1975 წელს გახდა. იგი ცნობილი ბორდოსა და კორსიკაზე ორგანიზებულ დანაშაულთან ბრძოლით გახდა. 2010 წლიდან ბალესტრაზი ევროპაში ინტერპოლის აღმასრულებელი კომიტეტის ვიცე-პრეზიდენტის პოსტს იკავებდა. საფრანგეთის შინაგან საქმეთა მინისტრმა მანიუელ ვალსმა განაცხადა, რომ ბალესტრაზი „იმ ქალებს ეკუთვნის, რომლებითაც ფრანგული პოლიცია ამაყობს“. ინტერპოლის ოფიციალური საიტი. ↑ პირველად ინტერპოლის ისტორიაში, ორგანიზაციის ხელმძღვანელი ქალი გახდა
გეტიზბერგის ბრძოლა

გეტიზბერგის ბრძოლა — აშშ-ის სამოქალაქო ომის (1861-1865 წწ.) ერთ-ერთი მნიშვნელოვანი ბრძოლა ქალაქ გეტიზბერგთან. გაიმართა 1863 წლის 1-3 ივლისს; 1863 წლის ივნისის ბოლოს სამხრეთელების არმიამ გენერალ რობერტ ლის სარდლობით ქ. ვაშინგტონის ხელში ჩაგდების მიზნით დასავლეთიდან შემოუარა ჩრდილოელთა არმიას და პენსილვანიაში შეიჭრა. ჩრდილოელთა არმია გენერალ ჯორჯ მიდის სარდლობით დედაქალაქის დასაცავად მდინარე პოტომაკის ნაპირებიდან ქალაქ გეტიზბერგისაკენ დაიძრა და მის სამხრეთით გამაგრდა. 3 დღის განმავლობაში იგერიებდნენ ჩრდილოელები სამხრეთელების შეტევას და აიძულეს ისინი უკან დაეხიათ. გეტიზბერგთან გამარჯვებამ გარდატეხა შეიტანა სამოქალაქო ომში ჩრდილოელთა სასარგებლოდ. აშშ-ის სამოქალაქო ომი ქართული საბჭოთა ენციკლოპედია, ტ. 3, თბ., 1978. — გვ. 130.
დარიკი

დარიკი — აქემენიდური სპარსეთის ბიმეტალური სამონეტო სისტემის ძირითადი ერთეული. ძვ. წ. VI საუკუნის II ნახევრიდან ძვ. წ. IV საუკუნის 30-იან წლებამდე (ალექსანდრე მაკედონელის მიერ სპარსეთის დაპყრობამდე) მცირე აზიის სანაპირო ზოლისათვის ფულადი მეურნეობის საფუძველი იყო. სახელწოდება უკავშირდება დარიოს I-ის სახელს. იჭრებოდა ოქროსაგან. წონა 8,4 გ. დარიკი ცალმხრივი მონეტაა. მასზე გამოსახულია დაჩოქილი მეფე, რომელსაც ცალ ხელში მშვილდი უჭირავს, მეორეში შუბი. გამოსახულება არაა კონკრეტული პირის პორტრეტი. დარიკი ორმაგიც იჭრებოდა. დუნდუა გ., ქართული საბჭოთა ენციკლოპედია, ტ. 3, თბ., 1978. — გვ. 385.
ლიბიის ეროვნული გარდამავალი საბჭო

ლიბიის ეროვნული გარდამავალი საბჭო (არაბ. المجلس الوطني الإنتقالي‎) — ლიბიის დე-ფაქტო მთავრობა 2011 წლის სამოქალაქო ომის შემდეგ, რომლის ძალებმაც პოლკოვნიკ მუამარ კადაფის ჯამაჰირიის მთავრობა დაამხეს. საბჭო ლიბიას ომის შემდეგ ათი თვის მანძილზე მართავდა, 2012 წლის 7 ივლისს კი ჩაატარა საყოველთაო ეროვნული კონგრესის არჩევნები, რის შედეგადაც, 8 აგვისტოს ძალაუფლება გადასცა ახლად არჩეულ ასამბლეას. ეროვნული გარდამავალი საბჭოს შექმნის შესახებ განცხადება 2011 წლის 27 თებერვალს, ქალაქ ბენღაზიში გაკეთდა. მისი მიზანი პოლიტიკური რევოლუციის მოხდენა იყო. 5 მარტს, საბჭომ ოფიციალური განცხადება გამოსცა, რომელშიც ის საკუთარ თავს „ლიბიელი ხალხისა და ლიბიის სახელმწიფოს ერთადერთ ლეგიტიმურ წარმომადგენლად“ მიიჩნევდა. 23 მარტს შეიქმნა აღმასრულებელი საბჭო, რომელსაც მაჰმუდ ჯაბრილი ხელმძღვანელობდა. 2011 წლის აგვისტოში, საბჭომ კონსტიტუციური დეკლარაცია გამოსცა, რომელშიც გაწერილი იყო თუ როგორ უნდა გადასულიყო ქვეყანა ახალი, არჩეული მთავრობით კონსტიტუციურ დემოკრატიაზე. გარდამავალმა საბჭომ საერთაშორისო აღიარება მოიპოვა, როგორც ლიბიის ლეგიტიმურმა მთავრობამ და გაეროში ქვეყნის ადგილიც დაიკავა. ქვეყანას უბრალოდ ლიბიის რესპუბლიკა ეწოდა, მაშინ როდესაც კადაფის მთავრობის დროს მას ხალხთა დიდი სოციალისტური ლიბიის არაბთა ჯამაჰირია ერქვა. ntclibya.com, council's official website (არაბულად) English-language version of ntclibya.com libyamission-un.org დაარქივებული 2011-08-26 საიტზე Wayback Machine. , official website of Libya's mission to the United Nations ntclibyaus.org დაარქივებული 2017-09-25 საიტზე Wayback Machine. , official website of council's representative office in the United States tfmlibya.org/english[მკვდარი ბმული], official website of the council's Temporary Financing Mechanism ↑ Cousins, Michel (24 July 2012), "National Congress to meet on 8 August: NTC", Libya Herald, http://www.libyaherald.com/national-congress-to-meet-on-8-august/. წაკითხვის თარიღი: 26 July 2012 ↑ Libya's transitional rulers hand over power, Boston.com, 8 August 2012. ↑ „Ferocious Battles in Libya as National Council Meets for First Time“. NewsCore (via news.com.au). 6 March 2011. დაარქივებულია ორიგინალიდან — 22 აგვისტო 2019. ციტირების თარიღი: 6 March 2011. ↑ „Excerpts from Libya Contact Group Chair's Statement“. Reuters. 15 July 2011. დაარქივებულია ორიგინალიდან — 25 ივლისი 2012. ციტირების თარიღი: 25 July 2011. ↑ Lederer, Edith (16 September 2011). „UN approves Libya seat for former rebels“. San Jose Mercury News. დაარქივებულია ორიგინალიდან — 23 ნოემბერი 2011. ციტირების თარიღი: 16 September 2011.
ტრიპოლის რაიონი

ტრიპოლის რაიონი (არაბ. شعبية طرابلس) — ერთ-ერთი ადმინისტრაციული ერთეული ლიბიის 22 პირველი დონის ადმინისტრაციული დანაყოფიდან. მისი დედაქალაქი და უმსხვილესი ქალაქია ტრიპოლი. მდებარეობს ქვეყნის ჩრდილო-დასავლეთ ნაწილში, ტრიპოლიტანიის რეგიონში. 2001-2007 წლებში რაიონი ამჟამინდელზე პატარა იყო და მოიცავდა მხოლოდ ქალაქ ტრიპოლისა და მის გარეუბნებს. 2007 წელს, ლიბიის ადმინისტრაციული რეორგანიზაციის შედეგად მისი ფართობი გაიზარდა. ლიბიის რაიონები ↑ Districts of Libya. statoids.com. ციტირების თარიღი: 27 October 2009.
ბენღაზის რაიონი

ბენღაზის რაიონი (არაბ. بنغازي) — ერთ-ერთი ადმინისტრაციული ერთეული ლიბიის 22 პირველი დონის ადმინისტრაციული დანაყოფიდან. დედაქალაქია ბენღაზი. მოსახლეობა 683 849 ადამიანი. მდებარეობს ქვეყნის ჩრდილო-აღმოსავლეთ ნაწილში, კირენაიკის რეგიონში, ხმელთაშუა ზღვის სანაპიროზე. ლიბიის რაიონები ↑ Districts of Libya. statoids.com. ციტირების თარიღი: 27 October 2009.
მისრათის რაიონი

მისრათის რაიონი (არაბ. مصراته‎) — ლიბიის ერთ-ერთი პირველი დონის ადმინისტრაციული დანაყოფი. მდებარეობს ქვეყნის ჩრდილო-დასავლეთ ნაწილში, ხმელთაშუა ზღვის სანაპიროზე. დედაქალაქია მისრათა. 2007 წელს რაიონი გაფართოვდა ბანი-ვალიდის რაიონისა და სიდრის ყურის ჩრდილოეთ სანაპირო ზოლის ხარჯზე, რომელიც 2001-2007 წლებში სირთის რაიონში შედიოდა. ლიბიის რაიონები ↑ Districts of Libya. statoids.com. ციტირების თარიღი: 27 October 2009. ↑ http://ar.thetimenow.com/libya ↑ شعبيات الجماهيرية العظمىSha'biyat of Great Jamahiriya დაარქივებული 2009-02-07 საიტზე Wayback Machine. , accessed 10 May 2009, in Arabic
ელ-ჯებალ-ელ-ახდარი

ელ-ჯებალ-ელ-ახდარი (არაბ. الجبل الأخضر) — ლიბიის ერთ-ერთი რაიონი. მდებარეობს ქვეყნის ჩრდილო-აღმოსავლეთ ნაწილში. დედაქალაქია ელ-ბაიდა. რაიონის ტერიტორიაზე, ქალაქ შახატის სიახლოვეს მდებარეობს ძველბერძნულ კოლონია კირენისა და აპოლონიის ნანგრევები. სამხრეთ ნაწილში მდებარეობს ნაყოფიერი ჯებელ-ახდარის მაღლობი. მის ჩრდილოეთით, ხმელთაშუა ზღვამდე ნახევრადუდაბნოა. ლიბიის რაიონები ↑ Districts of Libya. statoids.com. ციტირების თარიღი: 27 October 2009.
ელ-მარღაბი

ელ-მაღრაბი (არაბ. المرقب‎) — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში, ხმელთაშუა ზღვის სანაპიროზე. 2006 წლის მონაცემებით, მოსახლეობა 432 202 ადამიანს შეადგენს. მთავარი ქალაქი და დედაქალაქია ელ-ხუმსი. რაიონის ტერიტორიაზე მდებარეობს ფართოდ ცნობილი, იუნესკოს მსოფლიო მემკვიდრეობის ძეგლი ლეპტის-მაგნა. ლიბიის რაიონები ↑ Districts of Libya. statoids.com. ციტირების თარიღი: 27 October 2009. ↑ شعبيات الجماهيرية العظمى – Sha'biyat of Great Jamahiriya დაარქივებული 2009-02-07 საიტზე Wayback Machine. , accessed 10 May 2009, in Arabic
ბოუს ტბა

ბოუ (ინგლ. Bow Lake) — პატარა მყინვარული ტბა კანადაში, ალბერტის პროვინციის დასავლეთ ნაწილში. მდებარეობს მდინარე ბოუზე, კანადის კლდოვან მთებში, ზღვის დონიდან 1 920 მეტრზე. ტბა მდებარეობს ბოუს მწვერვალის სამხრეთით, უაპუტიკის ქედის აღმოსავლეთით, დოლომიტის უღელტეხილის, დოლომიტისა და ცირკის მწვერვალების დასავლეთით. ბოუს ტბა ერთ-ერთია ბანფისა და ჯასპერის ეროვნული პარკების ტბებს შორის. ფართობი შეადგენს 3,21 კმ²-ს. ↑ Canadian Rockies. (1996)The Icefields Parkway. დაარქივებულია ორიგინალიდან — 2009-04-22. ციტირების თარიღი: 2009-05-14.
კროუფუტის მთა

კროუფუტის მთა (ინგლ. Crowfoot Mountain) — მთა კანადაში, ალბერტის პროვინციაში, ბანფის ეროვნული პარკის ტერიტორიაზე. მთის ჩრდილო-აღმოსავლეთ კალთაზე გაწოლილია კროუფუტის მყინვარი. ამჟამინდელი სახელი ტბას აღნიშნული მყინვარისგან ეწოდა 1959 წელს. კროუფუტის მთა
ჯულიანა ჰეტფილდი

ჯულიანა ჰეტფილდი (დ. 1967 წლის 27 ივლისს, ვისკასეტი, აშშ) — ამერიკელი გიტარისტი, სიმღერების ავტორი და მწერალი ბოსტონიდან. ცნობილია ინდი-როკის შემსრულებელი ჯგუფებით Blake Babies და Some Girls. ამჟამად ცხოვრობს კემბრიჯში (მასაჩუსეტში) და მუშაობს ბოსტონის სამხატვრო მუზეუმში. 1992 – Hey Babe 1993 – Become What You Are (როგორც The Juliana Hatfield Three) 1995 – Only Everything 1996 – God's Foot (არ გამოცემულა, დაგეგმილი იყო 1997 წლისათვის) 1998 – Bed 2000 – Beautiful Creature 2000 – Juliana's Pony: Total System Failure 2004 – In Exile Deo 2005 – Made in China 2008 – How To Walk Away 2010 – Peace & Love 2011 – There's Always Another Girl 2012 – Juliana Hatfield 1987 – Nicely, Nicely 1989 – Earwig 1990 – Sunburn 2001 – God Bless The Blake Babies 2003 – Feel It 2006 – Crushing Love ოფიციალური საიტი ჯულიანა ჰეტფილდი AllMusic-ზე ჯულიანა ჰეტფილდი კინოფილმების ინტერნეტ-მონაცემთა ბაზაში არაოფიციალური დისკოგრაფია
ეზ-ზავიის რაიონი

ეზ-ზავია (არაბ. شعبية الزاوية) — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში, ისტორიულ რეგიონ ტრიპოლიტანიაში. დედაქალაქია ელ-ზავია. 2007 წელს, ლიბიის ადმინისტრაციული რაიონების რეორგანიზაციის შედეგად, საბრათა-ვა-სურმანის რაიონი ეზ-ზავიის რაიონის შემადგენლობაში შევიდა. რაიონს ჩრდილოეთიდან ესაზღვრება ხმელთაშუა ზღვა. ლიბიის რაიონები ↑ Districts of Libya. statoids.com. ციტირების თარიღი: 27 October 2009. ↑ شعبيات الجماهيرية العظمى – Sha'biyat of Great Jamahiriya დაარქივებული 2009-02-07 საიტზე Wayback Machine. , accessed 21 June 2009, in Arabic
ენ-ნუგატ-ელ-ხუმსი

ენ-ნუგატ-ელ-ხუმსი (არაბ. النقاط الخمس) — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში, ისტორიულ რეგიონ ტრიპოლიტანიაში. დედაქალაქია ზუვარა. ჩრდილოეთით, რაიონს გასასვლელი აქვს ხმელთაშუა ზღვაზე. დასავლეთით ესაზღვრება ტუნისის მედენინის ვილაიეთს. ლიბიის რაიონები ↑ Districts of Libya. statoids.com. ციტირების თარიღი: 27 October 2009.
ელ-ვახატი

ელ-ვახატი (არაბ. الواحات‎) — ლიბიის ერთ-ერთი რაიონი. დედაქალაქი და უმსხვილესი ქალაქია აჯდაბია. ტრადიციულად, ელ-ვახატი კირენაიკის დასავლეთ ნაწილი იყო. 2007 წელს, რაიონის ტერიტორია გაფართოვდა, რადგან მას შეუერთდა აჯდაბიისა და კუფრის რაიონები. ლიბიის რაიონები ↑ 1.0 1.1 Districts of Libya. statoids.com. ციტირების თარიღი: 27 October 2009.
დიდი განხეთქილება კათოლიკურ ეკლესიაში

დიდი განხეთქილება კათოლიკურ ეკლესიაში — პერიოდი პაპობის ისტორიაში (1378-1417 წწ.), როდესაც პაპის ტახტისთვის რამდენიმე რომის პაპი იბრძოდა ერთდროულად. დიდი განხეთქილების მიზეზები იყო პაპობის, როგორც სისტემის დაკნინება დასავლეთ ევროპაში ცენტრალიზებული სახელმწიფოების ჩამოყალიბებასთან დაკავშირებით და დასავლეთ ევროპის სახელმწიფოთა ბრძოლა პაპის ტახტის დასამორჩილებლად. დიდი განხეთქილება მოჰყვა პაპების ავინიონის ტყვეობას. ავინიონიდან რომში დაბრუნებული გრიგოლ XI-ის (1370-1378 წწ.) გარდაცვალების შემდეგ ჩრდილოეთი და შუა იტალიის, გერმანიის, სკანდინავიის სახელმწიფოების და ინგლისის მხარდაჭერით პაპად აირჩიეს ურბან VI (1378-1389 წწ.), ხოლო საფრანგეთისა და მისი მოკავშირე ქვეყნების - ესპანეთის, შოტლანდიის, ნეაპოლის სამღვდელოებამ ავინიონში პაპად აირჩია კლიმენტი VII (1378-1394 წწ.) შეიქმნა ორი პაპის კურია. პაპებმა ერთმანეთი შეაჩვენეს. პიზის საეკლესიო კრებამ 1409 წელს გადააყენა როგორც ავიიონის პაპი ბენედიქტე XIII (ანტიპაპი იყო 1394-1422 წწ.), ისე რომის პაპი გრიგოლ XII (პაპად იყო 1406 წლიდან) და პაპად აირჩია ალექსანდრე V (ანტიპაპი 1409-1410 წწ.). გადაყენებულმა პაპებმა არ სცნეს კრების გადაწყვეტილება, პაპის ტახტზე აღმოჩნდა სამი პაპი. დიდი განხეთქილებამ ხელი შეუწყო მწვალებლური მოძრაობის გავრცელებას, რომელიც ფეოდალურ წყობილებას ემუქრებოდა. ამით უკმაყოფილო საერო ფეოდალებმა ეკლესიის ერთობის დამყარება მოითხოვეს. კონსტანცის საეკლესიო კრებამ (1414-1418 წწ.) ბოლო მოუღო დიდი განხეთქილებას, გადააყენა სამივე პაპი - იოანე XXIII (ალექსანდრე V-ის მემკვიდრე, ანტიპაპი 1410–1415 წწ.), გრიგოლ XII და ბენედიქტე XIII. პაპად აირჩია მარტინ V. დიდი განხეთქილებამ შეარყია პაპობისა და კათოლიკური ეკლესიის ავტორიტეტი. პაპების ავინიონის ტყვეობა პიზის საეკლესიო კრება კონსტანცის საეკლესიო კრება ქართული საბჭოთა ენციკლოპედია, ტ. 3, თბ., 1978. — გვ. 521-522. პროტესტანტიზმი რესტავრაციონიზმი ბაპტიზმი კალვინიზმი ანგლიკანობა ლუთერანობა რომის კათოლიკური ეკლესია აღმოსავლეთის კათოლიკური ეკლესიები მართლმადიდებლობა არაქალკედონური ეკლესიები ასურეთის ეკლესია პროტესტანტული რეფორმაცია (XVI საუკუნე) დიდი სქიზმა (XI საუკუნე) ეფესოს კრება 431 ქალკედონის კრება 451 ადრეული ქრისტიანობა უნია
PSY (მომღერალი)

პაკ ჩე-სანი (კორ. 박재상, 朴載相; დ. 31 დეკემბერი, 1977), ცნობილი სასცენო სახელით PSY (კორ. 싸이) — სამხრეთ კორეელი მომღერალი, სიმღერების ავტორი, რეპერი, მოცეკვავე და პროდიუსერი. ცნობილია სახუმარო მუსიკალური ვიდეოებით და სასცენო გამოსვლებით. 2012 წელს პოპულარობა მოიპოვა სინგლით „Gangnam Style“. ვიკისაწყობში არის გვერდი თემაზე: PSY (მომღერალი) ოფიციალური საიტი Me2Day-ს ოფიციალური საიტი დაარქივებული 2012-10-19 საიტზე Wayback Machine. Psy Facebook-ზე Psy Twitter-ზე Psy — არხი YouTube-ზე ↑ Murray L. Encyclopædia Britannica <a href="https://wikidata.org/wiki/Track:Q5375741"></a>
ღადამესის აეროპორტი

ღადამესის აეროპორტი — აეროპორტი ლიბიაში, ქალაქ ღადამესიდან აღმოსავლეთით 20 კმ-ში. აქვს 2 ასაფრენ-დასაჯდომი ზოლი (1986 x 40 მ და 3600 x 45 მ). მდებარეობს ზღვის დონიდან 342 მ სიმაღლეზე. Accident history for LTD დაარქივებული 2012-10-24 საიტზე Wayback Machine. (ინგლისური) Airport information for HLTD დაარქივებული 2012-10-06 საიტზე Wayback Machine. (ინგლისური)
ღათის აეროპორტი

ღათის აეროპორტი — აეროპორტი ლიბიაში, ქალაქ ღათიდან ჩრდილოეთით 20 კმ-ში. აქვს 2 ასაფრენ-დასაჯდომი ზოლი (2025 x 30 მ და 3600 x 45 მ). მდებარეობს ზღვის დონიდან 700 მ სიმაღლეზე. Accident history for GHT დაარქივებული 2012-11-03 საიტზე Wayback Machine. (ინგლისური) Airport information for HLGT დაარქივებული 2012-10-09 საიტზე Wayback Machine. (ინგლისური)
ტობრუკის აეროპორტი

ტობრუკის აეროპორტი — აეროპორტი ლიბიაში, ქალაქ ტობრუკიდან სამხრეთით 27 კმ-ში. აქვს 3 ასაფრენ-დასაჯდომი ზოლი (3016 x 45 მ, 3000 x 45 მ და 3007 x 45 მ). მდებარეობს ზღვის დონიდან 157 მ სიმაღლეზე. Accident history for TOB დაარქივებული 2012-10-24 საიტზე Wayback Machine. (ინგლისური) Airport information for დაარქივებული 2007-02-16 საიტზე Wayback Machine. (ინგლისური)
სურთის რაიონი

სურთის რაიონი (არაბ. سرت) — რაიონი ლიბიაში, დედაქალაქი — სურთი. რაიონს ჩრდილოეთით ესაზღვრება ხმელთაშუა ზღვა,სიდრის ყურით. სურთის რაიონს ესაზღვრება შემდეგი რაიონები: ელ-ვახატი (აღმოსავლეთით), ელ-ჯუფრა (სამხრეთით), მისრათი და ელ-ჯაბალ-ელ-ღარბი დასავლეთით. ლიბიის რაიონები ↑ Districts of Libya. statoids.com. დაარქივებულია ორიგინალიდან — 2012-05-05.
საბჰის რაიონი

საბჰა (არაბ. سبها) — რაიონი ლიბიაში, მდებარეობს ქვეყნის ცენტრალურ ნაწილში, ფეცანის რეგიონში. დედაქალაქი — საბჰა, მოსახლეობა 2006 წლის აღწერით შეადგენს 134 162 ადამიანს. საბჰის რაიონს ესაზღვრება შემდეგი რაიონები: უადი-ეშ-შატი (ჩრდილოეთით), მარზუკი (სამხრეთით), ელ-ჯუფრა (აღმოსავლეთით) და ვადი-ელ-ჰაიატი დასავლეთით. ლიბიის რაიონები ↑ 1.0 1.1 Districts of Libya. statoids.com. დაარქივებულია ორიგინალიდან — 2012-05-05. შეცდომა ციტირებაში Invalid <ref> tag; name "statoids" defined multiple times with different content; $2
ელ-ბუტნანი

ელ-ბუტნანი (არაბ. البطنان) — რაიონი ლიბიაში, დედაქალაქი — ტობრუკი. მოსახლეობა 2006 წლის აღწერით 159 536 შეადგენდა . ელ-ბუტნანის რაიონს ჩრდილოეთით ესაზღვრება ხმელთაშუა ზღვა და აღმოსავლეთით ეგვიპტე. ესაზღვრება შემდეგი რაიონები: დარნა (ჩრდილო-დასავლეთით), ელ-ვახატი (სამხრეთ-დასავლეთით). რაიონში მდებარეობს ასევე ორი დიდი ქალაქი: ჯაღბუბი და ბარდია. რაიონი მდებარეობს ისტორიულ მხარე კირენაიკაში. ლიბიის რაიონები ↑ 1.0 1.1 Districts of Libya. statoids.com. დაარქივებულია ორიგინალიდან — 2012-05-05. შეცდომა ციტირებაში Invalid <ref> tag; name "statoids" defined multiple times with different content; $2